ROMÂNIA
JUDEŢUL BOTOŞANI
COMUNA BLÂNDEŞTI
CONSILIUL LOCAL BLÂNDEŞTI


PROIECT


HOTĂRÂRE
Nr. 63  din  17.12.2025
privind aprobarea actualizării de date a unui imobil situat ȋn 
intravilanul satului Şoldăneşti, comuna Blândeşti, judeţul Botoşani 
Consiliul Local al Comunei Blȃndești, județul Botoșani, întrunit în ședință din data de,
Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;
b) art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
c) art. 7 alin. (2) din Legea nr. 287/2009 privind Codul civil, republicată, cu modificările ulterioare;
Analizând proiectul de hotărâre şi referatul de aprobare a primarului comunei Blȃndești, Ştelian Maxim prin care se susţine necesitatea şi oportunitatea proiectului, constituind un aport pentru dezvoltarea colectivităţii; Hotărârea Guvernului nr. 604/2006 pentru modificarea și completarea H.G nr. 971/2002 privind atestarea domeniului public al judeţului Botoşani, precum şi al municipiilor, oraşelor şi comunelor din judeţul Botoşani, anexa nr. 22; rapoartele comisiilor de specialitate ale Consiliului Local al comunei Blândeşti
Ţinând cont de raportul de specialitate nr. 4482/2025  şi raportul nr. 4481/2025 al Comisiei speciale de inventariere a domeniului public și privat al comunei Blȃndești, prin care se propune actualizarea datelor de identificare a unui imobil situat ȋn intravilanul satului Şoldăneşti, comuna Blândeşti, judeţul Botoşani;
În baza art. 129 alin. (1) și alin. (2) lit. c) și alin. (14), art. 286 alin. (1) și alin. (4) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
În temeiul art. 139 și art. 196, aliniat (1), litera a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare;
Hotărăște:
Art. 1. Se aprobă actualizarea datelor de identificare a unui imobil situat ȋn intravilanul satului Şoldăneşti, comuna Blândeşti, judeţul Botoşani, după cum urmează:
- teren intravilan aferent fosta Şcoala Şoldăneşti se va ȋnscrie suprafaţa de 7774 mp. (suprafaţă din măsurători) ȋn loc de 8536 mp. (suprafaţă din acte), categoria de folosinţă arabil situat ȋn PC. nr. 339 ( suprafaţa de 1105 mp.) şi PC. nr. 346 ( suprafaţa de 6669 mp.), aparţinând domeniului public al comunei Blândeşti, judeţul Botoşani ȋn vederea efectuării operaţiunilor de introducere a imobilelor ȋn baza de date integrată şi atribuirea numerelor cadastrale la O.C.P.I. Botoşani conform Planului de aplasament şi delimitare a imobilului ȋntocmit de către  S.C.EDERA PRO CAD MAP S.R.L.  din anexa.
Art. 2. Prezentul act administrativ este act premergător ȋn vederea intabulării dreptului de proprietate ȋn domeniul public al comunei Blândeşti, iar ulterior, pentru elaborarea proiectului de hotărâre de completare a inventarului domeniului public, care, ȋnsoţit de extrasul de carte funciară şi alte documente justificative va fi transmis Ministerului Lucrărilor Publice, Dezvoltării şi Administraţiei pentru comunicarea punctului de vedere cu privire la proiectul de hotărâre de atestare, potrivit art. 289, aliniat (1) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare.
Art. 3. Primarul comunei Blȃndești va duce la îndeplinire prevederile prezentei hotărâri prin intermediul compartimentelor de specialitate.
Iniţiator proiect de hotărâre,
Primar Stelian Maxim 
